**Antena Zagreb d.o.o., Avenija Većeslava Holjevca 29, 10000 Zagreb, OIB:** **70766135587, objavljuje Pravila sudjelovanja u Nagradnom Natječaju „Antena giveaway 2/23“**

**Članak 1.**

Priređivač Nagradnog natječaja je Antena Zagreb d.o.o., Avenija Većeslava Holjevca 29, Zagreb, OIB: 70766135587 (dalje u tekstu: Priređivač), a isti će se odvijati u programu radija Antena Zagreb za potrebe promocije radija i sponzora iStyle (dalje u tekstu: Sponzor).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja i osvajanja nagrada u Nagradnom natječaju "Antena giveaway 2/23" (u daljnjem tekstu: Natječaj).

**Članak 3.**

Svrha Natječaja je ostvarivanje promidžbenih učinaka za Sponzora i radio Antena Zagreb.

**Članak 4.**

Natječaj se realizira u periodu od 13. ožujka 2023. godine do 17. ožujka 2023. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju svi punoljetni državljani Republike Hrvatske, a nemaju djelatnici društva Antena Zagreb d.o.o., radija Antena Zagreb i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7**.

Natječaj se realizira na način da na Anteninom Instagramu u ponedjeljak 13. ožujka 2023. godine objavljujemo post s iPhone 14 Pro Deep Purple. Pratitelji trebaju u komentaru tagirati onu osobu iz svog imenkia čije ime Siri ne može izgovoriti. U petak 17. ožujka biramo dobitnika nagrade.

Nagrada: iPhone 14 Pro Deep Purple, vrijednosti 1.279,99 EUR.

**Članak 8.**

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Natječaja isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju.

**Članak 9.**

Nagrada se dobitniku isporučuje uz predočenje zakonski valjanog identifikacijskog dokumenta koji je, po podacima, identičan podacima koje je natjecatelj naveo u prijavi. Nagradu nije moguće zamijeniti za novčanu naknadu. Preuzimanje nagrada bit će organizirano po isteku Natječaja, ne prije. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača igre prema dobitniku.

Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade.

**Članak 10.**

Priređivač zadržava pravo na izmjenu Pravila, prekid nagradnog natječaja ili potpunu obustavu nagradnog natječaja ako to zahtijevaju pravni ili komercijalni razlozi te ukoliko postoje proturječnosti ili sumnje u tehničke manipulacije prilikom prijave slušatelja na natječaj i ispunjavanje uvjeta za ostvarivanje nagrade. Priređivač će obavijestiti slušatelje o svim eventualnim izmjenama objavom na [www.antenazagreb.hr](http://www.antenazagreb.hr).

**Članak 11.**

Svojim sudjelovanjem u Natječaju i tagiranjem na Instagramu Antene Zagreb, sudionici potvrđuju da su upoznati s Pravilnikom o nagradnoj igri i da pristaju na pravila iz Pravilnika te daju svoju privolu da se njihovi prikupljeni osnovni osobni podaci mogu obrađivati od strana Voditelja obrade ( Antena Zagreb d.o.o., Zagreb, Av. Većeslava Holjevca 29, 01 66 90 601 ) sukladno ovom Pravilniku i sa sljedećom svrhom:

* Obrada osobnih podataka sudionika sa svrhom prijave na nagradni natječaj
* Obrada osobnih podataka dobitnika sa svrhom identifikacije pri dodjeli nagrade
* Objava i korištenje identifikacijskih osobnih podataka ( ime i mjesto stanovanja) dobitnika natječaja u programu Antene sa svrhom promocije i realizacije Natječaja

Pravna osnova obrade je privola ispitanika ( prijavljeni sudionik nagradne igre ), a kategorije osobnih podataka koje se prikupljaju su identifikacijski podaci - ime i prezime , broj mobitela.

Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Natječaja odnosno do prestanka Natječaja po bilo kojoj osnovi. Osobni podaci dobitnika čuvat će u arhivi Voditelja obrade šest mjeseci nakon realizacije Natječaja i nakon toga će biti obrisani.

Osobni podaci prikupljaju se i obrađuju i od strane pružatelja usluge Instagram čija pravila privatnosti možete pronaći na sljedećoj WEB adresi: <https://hr-hr.facebook.com/help/instagram/519522125107875>.

Želimo potvrditi da su nam sve informacije vezane uz osobne podatke ispitanika ( sudionik natječaja ) izuzetno važne i da zaštitu osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima. Izjava o privatnosti Voditelja obrade dostupna je na http://www.antenazagreb.hr/gdpr.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagradnog natječaja i nagrade.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti (http://www.antenazagreb.hr/gdpr ) upoznajemo sudionike natječaja o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju prava na ulaganje prigovora na obradu takvih podataka te prava na prenosivost podataka
* imaju mogućnosti opozvati predmetnu danu suglasnost ( privolu ) putem pisanog opoziva dostavljenog na adresu voditelja obrade ili putem elektroničke pošte na: sluzbenik@antenazagreb.hr a da to ne utječe na zakonitost obrade koja se temeljila na privoli prije nego što je ona povučena
* imaju pravo na podnošenje prigovora nadzornom tijelu ( AZOP )

Prijavom na nagradni natječaj izjavljujete da ste punoljetni i da ste u mogućnosti dati suglasnost za obradu osobnih podataka.

**Članak 13.**

Sudjelovanjem u Natječaju svaki sudionik prihvaća gore navedena prava i obveze iz ovog

Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 14.**

Ovaj Pravilnik stupa na snagu danom objave na web stranici [www.antenazagreb.hr](http://www.antenazagreb.hr) a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 10.03.2023.

Antena Zagreb d.o.o

Hrvoje Barišić, direktor